Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 853

1. A szakmai vizsgára bocsátás alapfeltétele: Szakdolgozat készítése és beadása. A szakdolgozatok tárgya komplex feladat, a szakmai irányultságnak megfelelően, amelyet csak a képző intézmény által jóváhagyott témában lehet benyújtani, a képzés befejezését követő 2 évig. A szakdolgozatnak tükröznie kell a választott probléma (kiinduló rendszer) összefüggéseit, kapcsolódásait. Lehetőleg teljes képet kell adnia a kiindulási helyzetről, és ismertetnie kell az alkalmazott megoldás kiválasztásának a szempontjait is. A kidolgozást olyan mélységig kell elkészíteni, hogy az bemutassa a kitűzött feladat egy reális megoldását. A szakdolgozatokat, a szóbeli vizsgát megelőzően legalább 30 nappal az előzetes szakmai bírálattal együtt a vizsgabizottság elnökének rendelkezésére kell bocsátani. A vizsgabizottság elnöke vizsgálja, hogy a kitűzött feladat nehézségi foka megfelel-e az elvárható szintnek, és a dolgozat eleget tesz-e a formai követelményeknek. 1998/50. szám

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes